
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 585 


27 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή του τακτικού (μόνιμου) προσωπικού του 
Ο.Δ.ΔΗ.Χ. στις διατάξεις του άρθρου 11 του Ν. 
Δ/τος 4277/1962. 

Τροποποίηση του Οργανισμού Εσωτερικής Υπηρε¬ 
σίας του Δήμου Αθηναίων. 2 

Σύσταση αναπτυξιακής επιχείρησης Δήμου Αμανής Ν. 
Χίου. 3 

Σύσταση 4ου Δημοτικού Παιδικού Σταθμού Δημ. Δια¬ 
μερίσματος ΛΥΓΙΑΣ Δήμου ΝΑΥΠΑΚΤΟΥ. 4 

Σύσταση Νομικού Προσώπου Δημοσίου Δικαίου στο 
Δήμο Φαλαισίας Νομού Αρκαδίας με την επωνυμία 
«Αθλητικός και Πολιτιστικός Οργανισμός Δήμου 
Φαλαισίας». 5 

Χορήγηση άδειας άσκησης επαγγέλματος Κοινών. 
Λειτουργού στη Σακκή Αναστασία του Χρήστου κά¬ 
τοικο Πατρών. 6 

Αντικατάσταση επιστημονικού υπευθύνου του Εργα¬ 
στηρίου Πυρηνικής Ιατρικής του Νοσ/μείου Παπα- 
γεωργίου. 7 

Χορήγηση άδειας άσκησης επαγγέλματος Φυσικού 
Νοσμείων Ακτινοφυσικού Ιατρικής στο Δριστιλιά- 
ρη Δημήτριο. 8 

Χορήγηση άδειας μεταλλευτικών ερευνών στο Ν. Κιλ¬ 
κίς. 9 

Χορήγηση άδειας Ίδρυσης Ιδιωτικού Ι.Ε.Κ. με την 
επωνυμία «Ιδιωτικό Ινστιτούτο Επαγγελματικής 
Κατάρτισης ΘΡΑΚΙΚΗ ΤΕΧΝΗ ΚΑΙ ΠΑΡΑΔΟΣΗ και 
χορήγηση του δικαιώματος χρήσης της προσωνυ¬ 
μίας «I.Ι.Ε.Κ. ΙΠΟΛΥΤΗ». 10 

ΔΙΟΡΘΩΣΕΙΣ ΣΦΑΛΜΑΤΩΝ 


Διορθώσεις σφαλμάτων στη 2/15647/0022/28.2.2000 
κοινή απόφαση Γενικών ΓραμματέωνΔημοσιονομι¬ 
κής Πολιτικών Υπουργείου Οικονοικών και Υπουρ¬ 
γείου Υγείας και Πρόνοιας. 11 

Διορθώσεις σφαλμάτων στις Φ.12.1/Β3/4061/99 και 
Φ.12.1/Β3/4062/99 αποφάσεις Υπουργού Εθνικής 
Παιδείας και Θρησκευμάτων. 12 


ΑΠΟΦΑΣΕΙ Σ 

Αριθ. 46974/380/0092 (1) 

Υπαγωγή του τακτικού (μόνιμου) προσωπικού του 
Ο.Δ.ΔΗ.Χ. στις διατάξεις του άρθρου 11 του Ν. Δ/τος 
4277/1962. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 του Ν. 1654/1986 «Υπα¬ 
γωγή του τακτικού προσωπικού των Νομικών Προσώπων 
Δημοσίου Δικαίου στις διατάξεις του άρθρου 11 του Ν.Δ. 
4277/1962 και άλλες διατάξεις (ΦΕΚ 177 Α')». 

2. Τις διατάξεις του Ν.2628/1998 «Σύσταση νομικού 
προσώπου δημοσίου δικαίου με την επωνυμία «Οργανι¬ 
σμός Διαχείρισης Δημοσίου Χρέους (Ο.Δ.ΔΗ.Χ)»και άλ¬ 
λες διατάξεις (ΦΕΚ 151 Α')». 

3. Την πρόταση του Διοικητικού Συμβουλίου του Οργα¬ 
νισμού Διαχείρισης Δημοσίου Χρέους (Ο.Δ.ΔΗ.Χ.) για 
υπαγωγή του τακτικού (μόνιμου) προσωπικού του ΝΠΔΔ 
αυτού στο ειδικό συνταξιοδοτικό καθεστώς του ΙΚΑ (Ν.Δ. 
4277/1962), αποφασίζουμε: 

1. Το τακτικό (μόνιμο) προσωπικό του νομικού προσώπου 
δημοσίου δικαίου με την επωνυμία «Οργανισμός Διαχείρι¬ 
σης Δημοσίου Χρέους» (παράγραφοι 1 και 3 του άρθρου 6 
του Ν. 2628/1998) το οποίο διέπεται από τις διατάξεις του 
Υπαλληλικού Κώδικα (Π.Δ. 611/1977 καιΝ. 2683/1999 (ΦΕΚ 
19Α'), όπως αυτές εφαρμόζονται στους υπαλλήλους των 
ΝΠΔΔ καιτο οποίο ασφαλίζεται στον κλάδο συντάξεωντου 
Ιδρύματος Κοινωνικών Ασφαλίσεων (Ι.Κ.Α.), υπάγεται στις 
διατάξεις του άρθρου 11 του Ν.Δ. 4277/1962 (ΦΕΚ 191 Α') 
από την πρώτη του επόμενου μήνα από την δημοσίευση 
της απόφασης αυτής στην Εφημερίδα της Κυβέρνησης. 

2. Από τις διατάξεις της απόφασης αυτής δεν προκα- 
λείται πρόσθετη δαπάνη σε βάρος του προϋπολογισμού 
του Ο.Δ.ΔΗ.Χ, πέραν εκείνης που είχε υπολογισθεί με το 
Ν.2628/1998. Για το έτος 2000 έχει εγγράφει σχετική πί¬ 
στωση στον προϋπολογισμό του Ο.Δ.ΔΗ.Χ. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 20 Απριλίου 2000 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΠΑΠΑΝΤΩΝΙΟΥ ΑΝΑΣΤ. ΓΙΑΝΝΙΤΣΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. 17953 (2) 

Τροποποίηση του Οργανισμού Εσωτερικής Υπηρεσίας 
του Δήμου Αθηναίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθ. 8 παρ. 5 του Ν. 
2307/95. 

2. Την 425/16.3.2000 απόφαση του Δημοτικού Σ/λίου 
Αθηναίων περί τροποποιήσεως του οργανισμού Εσωτε¬ 
ρικής Υπηρεσίας του Δήμου αυτού. 

3. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 5/1.3.2000 πρακτικό του. 

4. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, ούτε εις βάρος του οικείου ΟΤΑ, αποφασί¬ 
ζουμε: 

Εγκρίνουμε την 425/16.3.2000 απόφαση του Δημοτι¬ 
κού Συμβουλίου του Δήμου Αθηναίων περί τροποποιήσε¬ 
ως του Οργανισμού Εσωτερικής Υπηρεσίας αυτού ως 
εξής: 

Στο «ΜΕΡΟΣ ΠΡΩΤΟ» Άρθρο 1 του ισχύοντος Ο.Ε.Υ. 
κατάργηση της «Δ/νσης Παιδικών Εξοχών» μετά των Τμη- 
μάτων αυτής, αφού η λειτουργία της είναι κυρίως κατά 
την περίοδο του θέρους στον Αγ. Ανδρέα Αττικής και με 
την λειτουργία (1) μόνο Τμήματος θα είναι, δυνατή η κά¬ 
λυψη των υπαρχουσών αναγκών. 

Κατάργηση της «Δ/νσης Μηχανογράφησης - Μηχανορ¬ 
γάνωσης» μετά των Τμημάτων αυτής αφού η ΔΑΕΜ (Δή¬ 
μου Αθηναίων Επιχ/ση Μηχανογράφησης) καλύπτει όλες 
τις Δ/νσεις του Δήμου έχοντας όλο τον απαραίτητο μηχα¬ 
νογραφικό εξοπλισμό και με τη λειτουργία (1) μόνο Τμή¬ 
ματος με τις ίδιες αρμοδιότητες θα είναι δυνατή η κάλυ¬ 
ψη των υπαρχουσών αναγκών. 

Συγχώνευση «Τμήματος Πρωτοκόλλου και Αρχείου» με 
το Τμήμα Διεκπαιρέωσης» της Δ/νσης Διοικήσεως και τη 
δημιουργία «Τμήματος Πρωτοκόλλου, Διεκπεραίωσης 
και Αρχείου» στην ίδιαΔιεύθυνση με τις ίδιες υπάρχουσες 
αρμοδιότητες. 

Ο Προϊστάμενος του εν λόγω Τμήματος θα επιλέγεται 
από τους κλάδους ΠΕΙ ή ΤΕ17ή ΔΕΙ . 

Κατάργηση ως ανενεργού του «Τμήματος Στατιστικής» 
της Δ/νσης Διοίκησης που δημιουργήθηκε με την 
1704/18-11-91 πράξη Δημοτικού Συμβουλίου (30871/10- 
12-91 απόφαση Νομάρχη Αθηνών) και συγχώνευση του 
με το «Τμήμα Οργάνωσης και Εκπαίδευσης» της Δ/νσης 
Προσωπικού με την δημιουργία «Τμήματος Οργάνωσης, 
Εκπαίδευσης και Στατιστικής» στη Δ/νση Προσωπικού με 
τις υπάρχουσες αρμοδιότητες. 

Ο Προϊστάμενος του εν λόγω Τμήματος θα επιλέγεται 
από τους κλάδους ΠΕΙ ή ΤΕ17ή ΔΕΙ. 

Δημιουργία «Τμήματος Παιδικών Εξοχών» στη Δ/νση 
Κοινωνικής Μέριμνας, και Υγείας με τις υπάρχουσες αρ¬ 
μοδιότητες των Τμημάτωντης καταργημένης Δ/νσης Παι¬ 
δικών Εξοχών. 

Ο Προϊστάμενος του εν λόγω Τμήματος θα επιλέγεται 
από τους κλάδους ΠΕΙ ή ΠΕΙ Ο ή ΤΕ17ή ΔΕΙ. 

Δημιουργία «Τμήματος Πληροφορικής» στη Δ/νση Διοι- 
κήσεως. 

Ο Προϊστάμενος θα επιλέγεται από τους κλάδους ΠΕΙ 
ή ΠΕ2ήΤΕ19 Πληροφορικής. 


Μετά τα ανωτέρω οι Δ/νσεις Προσωπικού, Διοικήσεως 
και Κοινωνικής Μέριμνας διαμορφώνονται ως εξής: 

1 . ΔΙΕΥΘΥΝΣΗ ΠΡΟΣΩΠΙΚΟΥ 
α. Τμήμα Οργανικού Προσωπικού 
β. Τμήμα Μισθοδοσίας Οργανικού Προσωπικού 
γ. Τμήμα Προσωπικού με σχέση εργασίας Ιδιωτικού Δι¬ 
καίου 

δ. Τμήμα Μισθοδοσίας του με σχέση εργασίας Ιδιωτι¬ 
κού Δικαίου Προσωπικού 

ε. Τμήμα Οργάνωσης, Εκπαίδευσης και Στατιστικής. 
ΔΙΕΥΘΥΝΣΗ ΔΙΟΙΚΗΣΗΣ 
α) Τμήμα Δημοτικού Συμβουλίου 
β) Τμήμα Δημαρχιακής Επιτροπής 
γ. Τμήμα Διοικητικού 

δ. Τμήμα Πρωτοκόλλου, Διεκπεραίωσης και Αρχείου 
ε. Τμήμα Εποπτείας και. Λειτουργικότητας Δημοτικών 
Κτιρίων 

στ. Τμήμα Πληροφορικής 

ζ. Τμήμα Προσωπικού Ασφαλείας 

η. Γ ραφείο Ανταποκριτών ΟΓΑ 

θ. Γ ραφείο Εκλογικών Βιβλιαρίων. 

ι. Γ ραφείο Τηλεφωνικών Πληροφοριών (195) 

3. ΔΙΕΥΘΥΝΣΗ ΚΟΙΝΩΝΙΚΗΣ ΜΕΡΙΜΝΑΣ ΚΑΙ ΥΓΕΙΑΣ 
α. Τμήμα Προληπτικής Ιατρικής (Δημοτικά Ιατρεία) 
β. Τμήμα Οργανώσεως και Λειτουργίας Λεσχών Φιλίας 
γ. Τμήμα Κοινωνικής Μέριμνας 
δ. Τμήμα Παιδικών Εξοχών 
ε. Γ ραφείο Ισότητας 
στ. Γ ραφείο Ναρκωτικών 
ζ. Γ ραφείο ατόμων με ειδικές ανάγκες, 
η. Γ ραφείο Υγειών Πόλεων, 
θ. Γ ραφείο Αλλοδαπών και Μειον. ζητημάτων, 
ι. Γραφείο Αστέγων (ΦΕΚ 1201/3.12.97 τ. Β'). 
Κατάργηση του «Τμήματος Διαχείρισης Κυλικείων Α'και 
Β' Κοιμητηρίων» αφού τα εν λόγω κυλικεία έχουν νόμιμα 
δημοπρατηθεί. 

Κατάργηση του «Τμήματος Διαχείρισης Κυλικείου» της 
Δ/νσης Γ Κοιμητηρίου αφού το εν λόγω κυλικείο έχει νό¬ 
μιμα δημοπρατηθεί. 

Κατάργηση του «Τμήματος Γραμματείας» Δ/νσης Σχε¬ 
δίου Πόλεως. 

Κατάργηση του «Τμήματος: Γραμματείας» Δ/νσης Το- 
πογραφικού. 

Συγχώνευση της «Δ/νσης Προγραμματισμού» με την 
«Δ/νση Ελέγχου και Επιθεώρησης» και την δημιουργία 
«Δ/νσης Προγραμματισμού Ελέγχου και Επιθεώρησης» 
με τα εξής Τμήματα: 

α. Τμήμα Κατάρτισης Τεχνικού Προγράμματος με τις 
υπάρχουσες αρμοδιότητες. 

β. Τμήμα Εφαρμογής και Παρακολούθησης Πιστώσεων 
Τεχνικού Προγράμματος με τις υπάρχουσες αρμοδιότη¬ 
τες. 

γ. Τμήμα Ελέγχου. 

δ. Τμήμα Επιθεώρησης με τις υπάρχουσες αρμοδιότη¬ 
τες. 

Οι Προϊστάμενοι της Δ/νσης και των Τμημάτων θα επι¬ 
λέγονται από τους κλάδους ΠΕ3 ή ΠΕ4 ή ΠΕ5 ή ΠΕ6. 

12. Κατάργηση της «Δ/ΝΣΗΣ ΤΟΠΟΓΡΑΦΙΚΟΥ» αφού 
λειτουργικά θα μπορεί να εξυπηρετηθεί μόνο με την 
ύπαρξη του «Τμήματος Τοπογραφικού» της Δ/νσης Πο¬ 
λεοδομίας, στο οποίο μεταφέρονται όλες οι αρμοδιότη¬ 
τες των «Τμημάτων Μελετών και Υψομέτρων» και «Αποτυ- 
πώσεως και Εφαρμογών» της καταργούμενης Δ/νσης. 

13. Κατάργηση «Τμήματος Μελετών Κοινοχρήστων Χώ- 
ρωντηςΔ/νσης Αρχιτεκτονικού, καθώς υπάρχει αντίστοι¬ 
χο στην Δ/νση Οδοποιίας και το οποίο θα μετονομασθεί 
σε τμήμα κοινοχρήστων χώρων. 

14. Δημιουργία νέου Τμήματος Κυκλοφορίας και Στάθ¬ 
μευσης στην Δ/νση Οδοποιίας με αρμοδιότητες συγκοι¬ 
νωνιακές και κυκλοφοριακές ρυθμίσεις της πόλης(Προϊ- 
στάμενος κλάδου ΠΕ3). 

15. Στη Δ/νση Καθαριότητας καταργούνται τα τμήματα: 

Α) Κάδων-Απορριματοδοχείων κλπ. 

Β) Τμήμα Δημοτικών Αφοδευτηρίων 

Και δημιουργούνται αντί αυτών αντίστοιχα γραφεία: 

Α) Γραφείο Κάδων-Απορριματοδοχείων κλ.π 

Β) Γραφείο Δημοτικών Αφοδευτηρίων (Προϊστ. και των 
2 γραφείων από τους κλάδουςΠΕΙ ή ΔΕΙ ήΔΕ2). 

16. Στη Δ/νση Διοικήσεως καταργείται το Τμήμα Προ¬ 
σωπικού Ασφαλείας και δημιουργείται Γραφείο Προσω¬ 
πικού Ασφαλείας. 

17. Στη Δ/νση Μηχανολογικού καταργείται: 

Α) Το τμήμα ραδιοδικτύων και β) το Τμήμα Παρκομέ¬ 
τρων και δημιουργείται 

Α) Γ ραφείο ραδιοδικτύων 

Β) Γ ραφείο παρκομέτρων (Προϊστ. και των 2 Γ ραφείων 
από τους κλάδους ΠΕ5 ή ΤΕ3 ή ΤΕ4). 

Δεν υπάρχει σύσταση νέων θέσεων ώστε να πρέπει να συ¬ 
ντρέχουν οιπροϋποθέσειςτης§5του άρθ. 8του Ν. 2307/95. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 17 Απριλίου 2000 
Με εντολή Γ ενικού Γ ραμματέα Περιφέρειας 
Η Διευθύντρια 
ΕΜΜΑΝΟΥΕΛ ΠΑΝΑΓΙΩΤΟΥ 

-♦- 

Αριθ. 1532 (3) 

Σύσταση αναπτυξιακής επιχείρησης Δήμου Αμανής Ν. Χίου. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ ΒΟΡ. ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 277, 278,291 και 304 του 
Π.Δ. 410/95καιτου Ν. 2503/97 

2. Την αριθμ. 163/99 απόφαση του Δημοτικού Συμβου¬ 
λίου Αμανής Ν. Χίου 

3. Την αριθμ. 15991/21-3-2000 αξιολόγηση της μελέτης 
της επιχείρησης από την Περιφέρεια Βορ. Αιγαίου 

4. Την αριθμ. 1483/27-10-97 απόφαση του Γεν. Γ ραμμα¬ 
τέα της Περιφέρειας Βορ. Αιγαίου περί μεταβίβασης δι¬ 
καιώματος υπογραφής, αποφασίζουμε: 

Συνιστούμε στο Δήμο Αμανής Ν. Χίου αμιγή Δημοτική 
επιχείρηση με την επωνυμία «Δημοτική Επιχείρηση Περι¬ 
βάλλοντος και Ανάπτυξης Αμανής» (Δ.Ε..Π.Α.Α). 

1. Σκοπός της επιχείρησης είναι: 

- Η εφαρμογή ολοκληρωμένων προγραμμάτων οικολο¬ 
γίας και περιβαλλοντικής ευαισθητοποίησης. 

- Ο σχεδιασμός και υλοποίηση ολοκληρωμένων προ¬ 
γραμμάτων περιβαλλοντικής διαχείρισης και αναβάθμι¬ 
σης του φυσικού περιβάλλοντος στα πλαίσια που ορίζει η 
Ευρωπαϊκή Ένωση (ΝΑΤΨΒΑ 2000). 

- Η υλοποίηση ενεργειών και δράσεων που εντάσσονται 
σε ένα μακροχρόνιο σχεδίασμά περιβαλλοντικής ανα¬ 
βάθμισης με υλοποίηση επιμέρους έργων (τεχνικά κυ¬ 
ρίως) που στοχεύουν στην συνολική διαχείριση του φυσι¬ 
κού και δομημένου περιβάλλοντος. 


- Η υποβολή τοπικών περιβαλλοντικών σχεδίων διαχεί¬ 
ρισης περιβάλλοντος και η εν συνεχεία υλοποίηση της. 

- Η εφαρμογή προγράμματος ανακύκλωσης με διαλογή 
στην πηγή. 

- Η οργάνωση και επέκταση των δραστηριοτήτων που 
έχουν σχέση με την καθαριότητα και την αισθητική των οι¬ 
κισμών την συντήρηση του πρασίνου και την επέκταση 
του καθώς και σύνολο δραστηριοτήτων αναβάθμισης της 
υποδομής της πόλης. 

- Η αναδάσωση περιοχών. 

- Η φύλαξη περιοχών με τυπικές ομάδες φύλαξης, ή 
εθελοντικές ομάδες. 

- Η κατασκευή έργων προστασίας και αναβάθμισης του 
φυσικού και δομημένου περιβάλλοντος. 

- Η οργάνωση, συζητήσεων, εκθέσεων, ημερίδων, προ¬ 
βολών που έχουν σχέση με την διαφύλαξη και διαχείριση 
του περιβάλλοντος, φυσικού και δομημένου, ανθρωπογε- 
νούς. 

- Η αναβάθμιση της πολιτιστικής παιδείας του πληθυ¬ 
σμού με ενέργειες διατήρησης και ανάδειξης της πολιτι¬ 
στικής κληρονομιάς. 

- Η δημιουργία πολιτιστικών κέντρων και η οργάνωση 
συναφών εκδηλώσεων. 

- Η διοργάνωση εκδηλώσεων που έχουν περιοδικό ή 
ετήσιο χαρακτήρα όπως πανηγύρια κ.λ.π. με στόχο την 
διατήρηση και ανάδειξη των εθίμων στην περιοχή. 

- Η λειτουργία σχολών μουσικής, χορού και εικαστικής 
δημιουργίας, θεατρικής αγωγής και άλλων υποδομών πο¬ 
λιτιστικής παιδείας. 

- Η αξιοποίηση της πολιτιστικής και αρχιτεκτονικής υπο¬ 
δομής του Δήμου για μετατροπή τους σε στέκια νεολαί¬ 
ας, βιβλιοθήκες μουσεία κ.λ.π. 

- Η λειτουργία δημοτικού κινηματογράφου, τμημάτων 
Μ.Μ.Ε. όπως νίάοο ΙάθαΙθΓε, τμημάτων τηλεόρασης και 
πολυμέσων και συναφών υποδομών. 

- Η δημιουργία δημοτικού ιατρείου και η εν γένει στήρι¬ 
ξη των πληθυσμών της περιοχής 

- Η προώθηση της μέριμνας στις ομάδες πληθυσμού. 

- Η κοινωνική αρωγή και έμπρακτη βοήθεια στα άτομα ή 
τις ομάδες πληθυσμού που αντιμετωπίζουν δυσκολίες 
διαβίωσης και λειτουργίας στα πλαίσια του Δήμου. 

- Η άσκηση προληπτικής ιατρικής σε ομάδες πληθυ¬ 
σμού. 

- Η οργάνωση και λειτουργία χώρων φύλαξης παιδιών 
και εκπαίδευσης παιδιών εργαζομένων γυναικών όπως 
παιδικοί σταθμοί, βρεφονηπιακοί σταθμοί κ.λ.π. 

- Η έμπρακτη υποστήριξη των ΑΜΕΑ του δήμου με την 
υλοποίηση δράσεων και προγραμμάτων κοινωνικής έντα¬ 
ξης και αποδοχής, εργασιακής ένταξης και υποβοήθησής 
τους. 

- Η κατασκευή και λειτουργία παιδικών κατασκηνώσε¬ 
ων. 

- Η στήριξη γερόντων με εφαρμογή προγραμμάτων 
βοήθειας στο σπίτι και λειτουργία δομών υποστήριξής 
τους. 

- Η εφαρμογή προγραμμάτων και σεμιναρίων επιμόρ¬ 
φωσης και επαγγελματικής κατάρτισης. 

- Η οργάνωση και διαχείριση των αθλητικών χώρων και 
γηπέδων, η συνεργασία με τους γυμναστές των σχολείων 
και τα αθλητικά σωματεία. 

- Η δημιουργία βιώσιμων επιχειρηματικών δραστηριο¬ 
τήτων και η συμμετοχή σε άλλες βιώσιμες επιχειρήσεις με 

σκοπό την αξιοποίηση των τοπικών πόρων, του εργατικού 
δυναμικού και την απασχόληση των νέων. 

- Η εκμετάλλευση κυλικείου και καταστημάτων συνα¬ 
φών επιχειρηματικών δραστηριοτήτων σε υποδομές του 
Δήμου. 

- Η κατασκευή και εκμετάλλευση πλαισίων διαφήμισης. 

- Η αξιοποίηση των ήπιων μορφών ενέργειας με την λει¬ 
τουργία ανεμογεννητριών. 

- Η αξιοποίηση του τοπικού δυναμικού και πόρων όπως 
γεωδυναμικό, υδάτινο δυναμικό κ.λ.π. 

- Η αξιοποίηση περιουσιακών στοιχείων και πόρων του 
Δήμου και των κοινοτήτων για επιχειρηματική χρήση 
όπως π.χ. υδροθεραπευτήριο, κοινοτικά καταστήματα 
κ.λ.π. 

- Η ανάπτυξη του τουρισμού με εφαρμογή δράσεων 
ανάδειξης των πόρων όπως χάραξη διαδρομών, αξιοποί¬ 
ηση παραλίων. 

- Η εφαρμογή προγραμμάτων σύζευξης τουρισμού και 
περιβάλλοντος με αξιοποίηση δυνατοτήτων προβολής 
της χλωρίδας και πανίδας του Δήμου. 

- Η αξιοποίηση φυσικών πόρων για τουριστική προβολή 
όπως π.χ. τα σπήλαια. 

- Η αξιοποίηση αρχιτεκτονικής κληρονομιάς όπως πα¬ 
λαιούς οικισμούς, πύργους και βίγλες και μετατροπή 
τους σε τουριστικούς πόρους ή θύλακες πολιτιστικής 
προβολής. 

- Η αξιοποίηση και ανάδειξη ιστορικών και αρχαιολογι¬ 
κών πόρων του Δήμου. 

- Η ανάδειξη θρησκευτικών πόρων όπως παλαιά μονα¬ 
στήρια και μονές. 

- Η εκπόνηση μελετών αναπλάσεων και αναβάθμισης 
του περιβάλλοντος και της αρχιτεκτονικής φυσιογνωμίας 
του Δήμου και η υλοποίηση προγραμμάτων Ε.Ε. και λοι¬ 
πών φορέων. 

- Η υλοποίηση μικρών τεχνικών έργων. 

- Η εφαρμογή προγραμμάτων εξυπηρέτησης του πολί¬ 
τη όπως δημοτικό λεωφορείο κ.λ.π. 

- Η παροχή οποιοσδήποτε υποστήριξης (Λογιστικής - 
Γραμματειακής κ.λ.π. ) προς το Δήμο και τα νομικά του 
πρόσωπα. 

2. Διάρκεια: Η διάρκεια της επιχείρησης είναι πενήντα 
(50) χρόνια από την δημοσίευση της απόφασης αυτής 
στην Εφημερίδα της Κυβέρνησης. 

3. Έδρα: Έδρα της επιχείρησης είναι ο Δήμος Αμανής 
του Νομού Χίου. 

4. Διοίκηση: Η Επιχείρηση διοικείται από επταμελές (7) 
διοικητικό συμβούλιο που τα μέλη του ορίζονται μαζί με 
τους αναπληρωτές τους από το Δημοτικό Συμβούλιο Από 
τα μέλη του Διοικητικού Συμβουλίου πέντε (5) είναι αιρε¬ 
τοί εκπρόσωποι του Δήμου Αμανής και τα υπόλοιπα μέλη 
είναι δημότες ή κάτοικοι του Δήμου Αμανής που έχουν 
πείρα ή γνώσεις σχετικές με το αντικείμενο της επιχείρη¬ 
σης. 

Στα μέλη του διοικητικού συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης), όταν η επιχείρηση απασχολεί περισ¬ 
σότερους από 20 εργαζομένους. 

5. Κεφάλαιο: Στην παρούσα φάση δεν θα διατεθούν πε¬ 
ριουσιακά στοιχεία και το κεφάλαιο από τον Δήμο Αμανής 
που θα διατεθεί στην επιχείρηση θα είναι 5.000.000 δρχ. 

7. Πόροι: Πόροι της επιχείρησης είναι τα έσοδα απάτην 
εκμετάλλευση του εστιατορίου της καντίνας των παρα¬ 
λίων και γενικά από την άσκηση της δραστηριότητας της, 


οι πρόσοδοι από την περιουσία της, δάνεια, κληρονομιές, 
εισφορές δωρεές και λοιπές επιχορηγήσεις. 

8. Διάλυση: Η επιχείρηση διαλύεται: 

α) Με απόφαση δημοτικού συμβουλίου, με την απόλυτη 
πλειοψηφίατου και απόφαση του Υπουργού Εσωτερικών. 

β) Όταν λήξει χωρίς να παραταθεί η διάρκεια της επι¬ 
χείρησης και γ) σε περίπτωση πτώχευσης της επιχείρη¬ 
σης. Την διάλυση της επιχείρησης ακολουθεί η εκκαθάρι¬ 
ση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο Αμανής. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της επιχείρησης διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Π. Δ. 410/95 

Η απόφαση αυτή θα επιβαρύνειτονπροϋπολογισμότου 
Δήμου Αμανής για το έτος 2000 με το ποσό των 5.000.000 
δρχ. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Χίος, 18 Απριλίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
Β. ΜΠΑΛΑΣΚΑ 

-♦- 

Αριθ.5910 (4) 

Σύσταση 4ου Δημοτικού Παιδικού Σταθμού Δημ. Διαμε¬ 
ρίσματος ΛΥΓΙΑΣ Δήμου ΝΑΥΠΑΚΤΟΥ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη. 

Ι.-Τις διατάξεις του αρθ. 22 του Ν. 2218/94 

2. -Τις διατάξεις του αρθ. 26 του Δ.Κ.Κ. (Π.Δ. 410/95) 

3. -Τις διατάξεις του αρθ.9 του Ν. 2503/30-5-1997 

4. - Την αριθ. Γ2 Β/2545/8-7-99 απόφαση του Υπουργού 
Υγείας Πρόνοιας, η οποία δημοσιεύθηκε στο Φ.Ε.Κ. 
1510/Β/23-7-99,με την οποία μεταβιβάσθηκε στον Δήμο 
ΝΑΥΠΑΚΤΟΥ ο Κρατικός Παιδικός Σταθμός ΛΥΓΙΑΣ. 

5. - Την αριθ. 42/2000 απόφαση του Δημοτικού Συμβου¬ 
λίου ΝΑΥΠΑΚΤΟΥ με την οποία συστήνεται Ν.Π.Δ.Δ. στον 
Δήμο αυτόν, με την επωνυμία «4ος Δημοτικός Παιδικός 
Σταθμός στο Δ.Δ. ΛΥΠΑ Δήμου ΝΑΥΠΑΚΤΟΥ». 

6. - Από τη δημοσίευση της ανωτέρω απόφασης ο 4ος 
Δημοτικός Παιδικός ΣταθμόςΛυγιάς Ναυπάκτου, λει¬ 
τουργεί ως Δημοτικό Νομικό Πρόσωπο του αρθ. 203 του 
Δ.Κ.Κ. (ΠΔ 410/95). 

7. - Την αριθ. 241/18-8-1998 απόφαση του Γεν.Γραμμα¬ 
τέα Περιφέρειας Δυτ.Ελλάδας, αποφασίζουμε: 

Ι.-Συνιστούμε στον Δήμο Ναυπάκτου,ίδιο Νομικό Πρό¬ 
σωπο Δημ.Δικαίου με την επωνυμία «4ος Δημοτικός Παι¬ 
δικός Σταθμός Δημ.Διαμερίσματος Λυγιάς ΝΑΥΠΑ¬ 
ΚΤΟΥ». 

2.-Σκοποί του Ν.Π.Δ.Δ.: 

Ο Παιδικός Σταθμός έχει σκοπό την καθημερινή φύλα- 

ξη, φροντίδα,ημερήσια διατροφή,διαπαιδαγώγηση και 
ψυχαγωγία των νηπίων και βρεφών εργαζόμενων γονέων, 
την πολύπλευρη νοητική,συναισθηματική, κοινωνική, ψυ¬ 
χοσωματική ανάπτυξη των παιδιών, την προπαρασκευή 
τους για τη φυσική μετάβαση τους από την οικογενειακή 
ζωή στο σχολικό περιβάλλον. 

3. - Όργανα Διοίκησης. 

Το Νομικό Πρόσωπο διοικείται από πενταμελή Διοικητι¬ 
κό Συμβούλιο το οποίο μαζί με τους αναπληρωτές τους 
ορίζονται από το Δημοτικό Συμβούλιο (Π.Δ. 410/95). 

Μέλη του Συμβουλίου είναι Δημοτικοί Σύμβουλοι, Δη¬ 
μότες η κάτοικοι που έχουν σχετική με το αντικείμενο του 
Νομικού Προσώπου επαγγελματική και κοινωνική δράση 
η ειδικές γνώσεις, και εκπρόσωποι γονέων παιδιών που 
φιλοξενούνται στο Νομικό Πρόσωπο των εργαζομένων σ’ 
αυτό. Το Νομικό Πρόσωπο και οι πράξεις του Διοικητικού 
Συμβουλίου υπάγονται στην εποπτεία του Δήμου ΝΑΥ¬ 
ΠΑΚΤΟΥ εφαρμοζομένων αναλογικά των διατάξεων του 
Π.Δ. 410/95. 

Πρόεδρος του Δ/κού Συμβουλίου είναι ο Δήμαρχος η 
άλλο αιρετό η μη που ορίζεται από αυτόν. 

Η θητεία των μελών του Διοικητικού Συμβουλίου είναι 
διετής, η οποία λήγει πάντοτε με την εγκατάσταση της νέ¬ 
ας Δημοτικής αρχής. 

Στο Διοικητικό Συμβούλιο του Νομικού Προσώπου με¬ 
τέχει ένας εκπρόσωπος των γονέων των φιλόξενου μένων 
παιδιών στο σταθμό, ο οποίος ορίζεται με τον αναπληρω¬ 
τή του από το Δημοτικό Συμβούλιο. 

Στο Διοικητικό Συμβούλιο του Νομικού Προσώπου με¬ 
τέχει επίσης ένας εκπρόσωπος, που υποδεικνύεται μαζί 
με τον αναπληρωτή του από ειδική συνέλευση στην οποία 
παίρνει μέρος το σύνολο των εργαζομένων στο Νομικό 
Πρόσωπο. 

Τον Πρόεδρο όταν απουσιάζει η κωλύεται,τον αναπλη¬ 
ρώνει πρόσωπο που ορίζει ο Πρόεδρος. 

4. - ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ. 

Οι αρμοδιότητες του Προέδρου και του Διοικητικού 
Συμβουλίου,τα της εγγραφής παιδιών και σχετικά την δια¬ 
κοπή φιλοξενίας και κάθε ζήτημα λειτουργίας του σταθ¬ 
μού ρυθμίζονται με τον κανονισμό λειτουργίας, που ψη¬ 
φίζεται από το Δημοτικό Συμβούλιο 

5. - Περιουσία και Πόροι 

Α) Ετήσια επιχορήγηση του Δήμου. 

Β) Ετήσια επιχορήγηση από το Υπουργείο Υγείας,Πρό¬ 
νοια και Κοινωνικών Ασφαλίσεων .σύμφωνα με το άρθρο 
42παρ.7τουΝ. 2218/1994. 

Γ) Κάθε είδους εισφορές, δωρεές, κληροδοσίες, συν¬ 
δρομές κ.λ.π. 

Δ) Εισπράξεις από το αντίτιμο των υπηρεσιών που πα¬ 
ρέχει το νομικό πρόσωπο. 

Ε) Η κινητή και ακίνητη περιουσία την οποία χρησιμο¬ 
ποιούσε ο κρατικός σταθμός και μεταβιβάσθηκε στο νέο 
Δημοτικό Νομικό Πρόσωπο σύμφωνα με το άρθρο 42 
παρ. 4τουΝ. 2218/94. 

ΣΤ) Κάθε χώρο η κτίριο που θα παραχωρηθεί σ’ αυτό. 

6. - Σφραγίδες-Γενικές Διατάξεις. 

Α) Το Νομικό Πρόσωπο θα χρησιμοποιεί χωριστή σφρα¬ 
γίδα που κυκλικά θα φέρει χαραγμένες τις λέξεις # ΕΛ¬ 
ΛΗΝΙΚΗ ΔΗΜΟΚΡΑΤΙΑ# την επωνυμία του και στο μέσον 
το εθνόσημο 

Β) Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο αυτού η τον 
νόμιμο αναπληρωτή του. 


7 - ΑΚΡΟΤΕΛΕΥΤΑΙΟ ΑΡΘΡΟ (ΚΑΛΥΨΗ ΔΑΠΑΝΗΣ) 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού,παρά 
μόνο σε βάρος του Προϋπολογισμού του Νομικού Προ¬ 
σώπου, το ύψος του οποίου δεν δύναται σήμερα να υπο- 
λογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 17 Απριλίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΕΥΑΓ. ΣΥΡΡΟΣ 

-♦- 

Αριθ. 4391 (5) 

Σύσταση Νομικού Προσώπου Δημοσίου Δικαίου στο Δή¬ 
μο Φαλαισίας Νομού Αρκαδίας με την επωνυμία 
«Αθλητικός και Πολιτιστικός Οργανισμός Δήμου Φα- 
λαισίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του Ν.2439/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης» 
(ΦΕΚ244/Α). 

2. Τις διατάξεις των άρθρων 198,199,200 παρ. 1,3 και 
204 και 203 Δημοτικού και Κοινοτικού Κώδικα Π.Δ/τος 
410/1995 (ΦΕΚΑ'231) 

3. Τις διατάξεις των άρθρων 1,2 και 6 του Ν.2503/1997 
(ΦΕΚ 107/Α7 30.5.1997) που αφορά τη διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

4. Τις διατάξεις του άρθρου 27 του Ν. 2081/1992 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά Όργανα» 

5. Την 39/2000 απόφαση του Δημοτικού Συμβουλίου 
Φαλαισίας που αφορά τη σύσταση στο Δήμο Νομικού 
Προσώπου δημοσίου δικαίου με την επωνυμία «Αθλητι¬ 
κός και Πολιτιστικός Οργανισμός Δήμου Φαλαισίας», 
αποφασίζουμε: 

1. Συνιστούμε στο Δήμο Φαλαισίας Νομού Αρκαδίας 
Νομικό Πρόσωπο δημοσίου δικαίου με την επωνυμία 
«Αθλητικός και Πολιτιστικός Οργανισμός Δήμου Φαλαι- 
σίας» 

2. Σκοπός του νομικού αυτού προσώπου είναι: 

α) Η ανάπτυξη του αθλητισμού ιδιαίτερα των νέων,η 
καλλιέργεια των σωματικών και πνευματικών ιδιοτήτων,η 
καλλιέργεια φίλαθλου συναγωνιστικού πνεύματος έξω 
από φανατισμούς,ανταγωνισμούς και κερδοσκοπικούς 
στόχους. 

β) Η δημιουργία και λειτουργία αθλητικών κέντρων και 
γυμναστηρίων χώρων αθλοπαιδιών και γυμναστικής,έτσι 
που να καλύπτονται οι ανάγκες για άθληση των κατοίκων, 
ιδιαίτερα των νέων. 

γ) Η μελέτη και ο προγραμματισμός πολιτιστικής, πολι¬ 
τισμικής, εξωραϊστικής και πολυποίκιλης ανάπτυξης 
στους τομείς της εκπαίδευσης,της επιμόρφωσης και της 
ψυχαγωγίας. 

3. Το νομικό αυτό πρόσωπο θα στεγάζεται σε χώρο του 
Δημαρχείου ή σε άλλο οίκημα που θα μισθωθεί. 

4. Πόροι του νομικού προσώπου είναι: 

α) Η ετήσια επιχορήγηση του Δήμου ποσού 1.500.000 

δρχ. 

β) Η επιχορήγηση και κάθε άλλη παροχή του Κράτους 
απ’ ευθείας προς το νομικό αυτό πρόσωπο. 

γ) Κάθε είδους εισφορές,δωρεές,κληρονομιές και κλη¬ 
ροδοσίες . 

δ) Εισπράξεις από το αντίτιμο των πραγμάτων ή των 
υπηρεσιών που παρέχονται από το νομικό πρόσωπο, 
ε) Πρόσοδοι από την περιουσία του 

5. Περιουσία του νομικού προσώπου είναι: 

α) Οι υπάρχοντες αθλητικοί χώροι και οι χώροι πολιτι¬ 
στικών εκδηλώσεων του Δήμου Φαλαισίας 
β) Οι παιδικές χαρές που ήδη λειτουργούν 
γ) Τα οικοδομήματα,οι εγκαταστάσεις και τα πόσης φύ- 
σεως κτίρια που θα ανεγερθούν στους ανωτέρω χώρους 
δ) Κάθε άλλος χώρος ή κτίριο που θα παραχωρείται σ’ 
αυτό. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Με την παρούσα απόφαση προκαλείται ετήσια δαπά¬ 
νη σε βάρος του προϋπολογισμού του Δήμου Φαλαισίας 
που ανέρχεται στο ποσό του 1.500.000 δρχ. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Τρίπολη, 17 Απριλίου 2000 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

( 6 ) 

Χορήγηση άδειας άσκησης επαγγέλματος Κοινών. Λει¬ 
τουργού στη Σακκή Αναστασία του Χρήστου κάτοικο 
Πατρών. 

Ο ΝΟΜΑΡΧΗΣ ΑΧΑΪΑΣ 

Με την 735/7.2.2000 απόφαση του Νομάρχη Αχαιός χο¬ 
ρηγήθηκε στην κοινωνική λειτουργό ΣΑΚΚΗ Αναστασία 
του Χρήστου, κάτοικο Πατρών, άδεια ασκήσεως επαγ¬ 
γέλματος Κοινωνικού Λειτουργού. 

Με εντολή Νομάρχη 
Η Διευθύντρια 
ΧΡΟΝΟΠΟΥΛΟΥ 


(7) 

Αντικατάσταση επιστημονικού υπευθύνου του Εργαστηρί¬ 
ου Πυρηνικής Ιατρικής του Νοσ/μείου Παπαγεωργίου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την Γ1/15659/4.4.2000 απόφαση του Νομάρχη Θεσ¬ 
σαλονίκης, που εκδόθηκε σύμφωνα με τις διατάξεις του 
Ν.Δ. 181/74, Π.Δ. 470/83 αποφάσισε για την αντικατάστα¬ 
ση επιστημονικού υπευθύνου του εργαστηρίου Πυρηνι¬ 
κής Ιατρικής του Νοσ/μείου Παπαγεωργίου με τη Φράγ- 
γου Βασιλική. 

Ο Νομάρχης κ.α.α. 

Ο Βοηθός Νομάρχη 
ΑΒΡΑΑΜ ΚΑΛΤΑΒΕΡΙΔΗΣ 


Αριθ. Γ1/14772 (8) 

Χορήγηση άδειας άσκησης επαγγέλματος Φυσικού Νο- 
σμείων Ακτινοφυσικού Ιατρικής στο Δριστιλιάρη Δη- 
μήτριο. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α/74) «Περί 
προστασίας εξ Ιοντιζουσών Ακτινοβολιών». 

2. Την αριθ. Α2στ/2073/83 (ΦΕΚ 280/Β/83) Υπουργική 
απόφαση «Καθορισμός προσόντων για την επαγγελματι- 
κήα πασχόληση των Φυσικών Νοσ/μείων». 

3. την αριθ. 14632 (ΦΟΡ) 1416/91 (ΦΕΚ539/Β/91) Κοινή 
Υπουργική Απόφαση «Έγκριση Κανονισμών Ακτινοπρο¬ 
στασίας». 

4. Την από 18.1.2000 αίτηση του Φυσικού. 

5. Τη γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού 
Νοσ/μείων Ακτινοφυσικού Ιατρικής (Συνεδρίαση 5η/ 
Α2στ./οικ. 2073/83 απόφαση). 

6. Το Ν. 2647/98 (ΦΕΚ237/Α/98) «Μεταβίβαση αρμοδιο¬ 
τήτων στις περιφέρειες και την αυτοδιοίκηση και άλλες 
διατάξεις». 

7. Το αριθ. πρωτ. Α5/οικ. 1231/29.2.2000 έγγραφο 
Υ.Υ.Π., αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων Ακτινοφυσικού Ιατρικής στο Δριστιλιάρη Δη- 
μήτριοτου Νικολάου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Μαρτίου 2000 

Με εντολή Νομάρχη 
Ο Διευθυντής κ.α.α. 

ΑΡΙΣΤΟΤΕΛΗΣ ΔΙΑΠΟΥΛΗΣ 


Ο) 

Χορήγηση άδειας μεταλλευτικών ερευνών στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 

ΜετηνΤ.Β.Κ.Ι. 324 οίκ. /5.4.2000 απόφαση του Νομάρ¬ 
χη Κιλκίς χορηγήθηκε άδεια μεταλλευτικών ερευνών 
(Α.Β.Ν. 550) στη ΜΕ.ΒΙ.ΟΡ. ΑΈ. Μητροπόλεως 77 Θεσ/νί¬ 
κη διάρκειας τριών (3) ετών, σε χώρο που βρίσκεται στην 
περιοχή του συνοικισμού Μελανθίου έκτασης 6,666 
στρεμ. και η οποία έχει τα εξής όρια: 

X Ψ 

Α.+ 7961,4 +28021 

Β. +8799 +28021 

Γ. +9573 +26720 

Δ. +9506 +24673 

Ε. +7848,67 +24590,47 
Ζ. +6598,01 +25696,75 

Οι αζιμ/κές συντεταγμένες αναφέρονται στο κέντρο 
φύλλου του επιτελικού χάρτη με κλίμακα 1:50.000 
|_=40 ο 45' και Μ = -0°45'. 

Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 

Αριθ. ΣΤ/9737 (10) 

Χορήγηση άδειας Ίδρυσης Ιδιωτικού Ι.Ε.Κ. με την επωνυ¬ 
μία «Ιδιωτικό Ινστιτούτο Επαγγελματικής Κατάρτισης 
ΘΡΑΚΙΚΗ ΤΕΧΝΗ ΚΑΙ ΠΑΡΑΔΟΣΗ και χορήγηση του 
δικαιώματος χρήσης της προσωνυμίας «I.Ι.Ε.Κ. ΙΠΟ- 
ΛΥΤΗ». 

Ο ΑΝΤΙΠΡΟΕΔΡΟΣ ΤΟΥ Ο.Ε.Ε.Κ. 

1. Τις διατάξεις των παρ. 7, 8 και 9 του άρθρου 5 του Ν. 
2009/1992 (ΦΕΚ 18 τ. Α') «Εθνικό Σύστημα Επαγγελματι¬ 
κής Εκπαίδευσης και Κατάρτισης και άλλες διατάξεις». 

2. Τις διατάξεις των άρθρων 1 και 2 της, με αρ. 
Ζ/3378/93 (ΦΕΚ 356 τ. Β'), απόφασης του Υπουργού Εθνι¬ 
κής Παιδείας και Θρησκευμάτων «Προϋποθέσεις, όροι 
και διαδικασία χορήγησης άδειας ίδρυσης και λειτουρ¬ 
γίας Ινστιτούτων Επαγγελματικής Κατάρτισης (Ι.Ε.Κ.) 
από Νομικά Πρόσωπα Ιδιωτικού Δικαίου ή Ιδιώτες», όπως 
τροποποιήθηκε και ισχύει (ΦΕΚ 722 τ. Β'/ 22-8-96). 

3. Την με αρ. πρωτ. ΣΤ/6923/15-3-2000 αίτηση χορήγη¬ 
σης Άδειας Ίδρυσης ΙΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛ¬ 
ΜΑΤΙΚΗΣ ΚΑΤΑΡΤΙΣΗΣ. 

4. Την απόφαση επί του θέματος 9δ της συνεδρίασης 
36/29-10-98του Δ. Σ. του Ο. Ε. Ε. Κ. 

5. Την Απόφαση επί του θέματος 7β της συνεδρίασης 
10/18-4-2000 του Δ. Σ. του Ο. Ε. Ε. Κ., αποφασίζει: 

Α. Την έγκριση του αιτήματος του νομικού προσώπου 
Ιδιωτικού Δικαίου με εκπρόσωπο τον ΞΑΝΘΟΠΟΥΛΟ 
ΠΑΣΧΑΛΗ για χορήγηση Άδειας Ίδρυσης ΙΔΙΩΤΙΚΟΥ 
ΙΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ με την 


επωνυμία «Ιδιωτικό Ινστιτούτο Επαγγελματικής Κατάρτι¬ 
σης ΘΡΑΚΙΚΗ ΤΕΧΝΗ ΚΑΙ ΠΑΡΑΔΟΣΗ», και χορήγηση 
του δικαιώματος χρήσης της προσωνυμίας «I.Ι.Ε.Κ. ΙΠ- 
ΠΟΛΥΤΗ». 

Από τις διατάξεις της παρούσας δεν προκαλείται σε βά¬ 
ρος του προϋπολογισμού Ο.Ε.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2000 
Ο Αντιπρόεδρος 

ΙΩΑΝΝΗΣ ΠΑΠΑΚΩΝΣΤΑΝΤΙΝΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στη 2/15647/0022/28.2.2000 κοινή απόφαση Γενικών 
Γραμματέων Δημοσιονομικής Πολιτικών Υπουργείου Οι¬ 
κονομικών και Υπουργείου Υγείας και Πρόνοιας, η οποία 
δημοσιεύθηκε στο ΦΕΚ 444/Β/3.4.2000 διορθώνεται α) ο 
αριθμός πρωτοκόλλου της απόφασης από τον εσφαλμέ¬ 
νο 2/1564/0022 στον ορθό 2/15647/0022, και β) στην παρ. 
2 του διατακτικού μέρους της απόφασης η εσφαλμένη 
ημερομηνία «28.12.2000» στην ορθή 28.1.2000. 

(Από το Υπουργείο Οικονομικών) 

-♦- ( 12 ) 

Στις Φ.12.1/Β3/4061/99 και Φ.12.1/Β3/4062/99 αποφά¬ 
σεις Υπουργού Εθνικής Παιδείας και θρησκευμάτων γί¬ 
νονται οι παρακάτω διορθώσεις: 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















































